Isère (elv)

Isère er en 290 km lang elv i regionen Auvergne-Rhône-Alpes i Sør-Frankrike. Elven har sitt opphav i Alpene på grensen til Italia, nær skisportstedet Val-d’Isère. Den renner inn i Rhône i Pont-de-l'Isère, noen få km nord for Valence. Elvens øvre dal blir kalt Tarentaise.

Isère renner gjennom følgende franske departementer og byer:
 Savoie: Bourg-Saint-Maurice, Albertville
 Isère (oppkalt etter elven): Grenoble
 Drôme: Romans-sur-Isère

 Etymologi 
Navnet Isère er først nedtegnet under formen Isara, som betyr noe slikt som «den rasende, den kraftige, den raske»«Isara / Isaros (Isère)». Encyclopédie de l'Arbre Celtique. Guillaume Roussel. 2009. Det er ikke opprinnelig et keltisk ord, men mest sannsynlig assimilert av keltere fra gammelt av. Ordet er beslektet med det indoeuropeiske ordet *isərós i betydningen «heftig, rask, energisk», noe som tilsvarer sanskrit isiráh med samme definisjon.Delamarre, Xavier (2003): Dictionnaire de la langue gauloise : une approche linguistique du vieux-celtique continental [«Ordbok for det galliske språk: en lingvistisk tilnærming til kontinental gammelkeltisk»]. Collection des Hespérides, rev. 2. utg. Paris: Errance. ISBN 978-2-87772-369-5. OCLC 354152038. s. 191 Det var antagelig basert på det rekonstruerte indoeuropeiske rotordet *eis(ə) (og ikke *is-), som forresten ikke har blitt funnet i øykeltiske språk på De britiske øyer.

Ordet Isara figurerer i etymologien i mange andre elvenavn, både i oldtidens Gallia og i naboland. Eksempler er Isar i Tyskland, den lille fransk-belgiske elven Yser, og selv oldtidsnavnet Oise i Belgia og Frankrike. I ikke-keltiske land finnes den italienske elven Isara i Veneto, Éisra og Istrà i Litauen, og Jizera i Tsjekkia. Se også etymologien for den engelske elven Ure.

 Referanser 

 Eksterne lenker 


Kategori:Elver i Frankrike
Kategori:Grenoble
Kategori:Rhônes vassdragsområde
Kategori:Auvergne-Rhône-Alpes' geografi
Kategori:Savoie
Kategori:Isère
Kategori:Drôme